ផាយថុន មាន​ភាព​ងាយ​ស្រួល​ណាស់​ក្នុង​ការ​អាន​វាក្យ​សម្ពន្ធ (syntax)។ វាក្យសម្ពន្ធ​ខ្លះ​ត្រូវ​បាន​យក​ចេញ​ពី C ព្រោះ ផាយថុន សរសេរ​ឡើង​ក្នុង​ភាសា C ។ ការ​ផ្លាស់​ប្តូ​រ​ដ៏​ធំ​មួយ​ជាមួយ​នឹង ផាយថុន គឺ​ការ​ប្រើ​ចន្លោះទំនេរ (whitespace) ដើម្បី​កំណត់​ព្រំដែន​កូដ៖ ដំណក​ឃ្លា ឬ ការ​ខិត​ចូល (tab) ត្រូវ​បាន​ប្រើ ដើម្បី​រៀបចំ​កូដ​តាម​ចំនួន​ដំណក​ឃ្លា ឬ​ការ​ខិត​ចូល។ នេះ​មាន​ន័យ​ថា នៅ​ចុង​បន្ទាត់​និមួយៗ​មិន​មាន​សញ្ញា​ចុច​ក្បៀស ហើយ​ដង្កៀប ({}) ក៏​មិន​ត្រូវ​បាន​ប្រើ ដើម្បី​ចង​កូដ​ជា​ក្រុម​ដែរ។ ការ​ផ្សំ​បញ្ចូល​នេះ​បាន​ធ្វើ​ឲ្យ ផាយថុន ក្លាយ​ជា​ភាសា​ដែល​ងាយ​ស្រួល​អាន។